**Csomád Község Önkormányzat Képviselő-testületének**

**…/2016. (....) számú rendelete**

**Csomád Község jelképeiről, azok használatáról, és az épületek fellobogózásáról**

Csomád Község Önkormányzat Képviselő-testülete az Alaptörvény 32. cikk (2) bekezdésében biztosított eredeti jogalkotói hatáskörében és az Alaptörvény 32. cikk (1) bekezdés i) pontjában meghatározott feladatkörében eljárva a következőket rendeli el:

1. **A rendelet hatálya, az önkormányzat jelképei**

**1. §** A rendelet hatálya kiterjed Csomád közigazgatási területén a magánszemélyekre, jogi személyekre és a jogi személyiség nélküli gazdálkodó szervezetekre.

**2. §** Az önkormányzat jelképei, mint a település történelmi múltjára utaló díszítő szimbólumok: a címer és a zászló.

1. **A címer leírása, használatának köre és módja**



**3. §** A Község címere álló, csücskös talpú pajzs, kék mezejét bal haránt vörös pólya osztja. A pólya három arany gabonakalásszal díszített, amelyek egyenlő elosztásban helyezkednek el a tengely vonalán, a középső kalász két arany levelet hordoz. Az első mező jobb sarkában sugaras arany napkorong növekszik. A természetes (barna) színű szántóföldön ezüst ruházatú férfialak fordul és lép jobbra meztelen lábfejjel. Jobb kezével a tarisznyájából magot vet. Balra tőle (mintegy a háttérben) fiatalos nőalak (parasztasszony) áll szembefordulva ezüst-fekete ruházatban fejkendősen, kezében a még vetésre váró magvak kis zsákban. A második mezőben ezüst evangélikus templom lebeg tornyával, kapujával szembefordulva. A pajzs alatt négyszer hajtott fecskefarkas kék szalagon ezüsttel CSOMÁD felirat olvasható.

**4. § (1)** A község címerét csak mint a községre utaló és díszítő jelképet lehet használni.

**(2)** A címer a jogszabályokban foglalt egyes hatósági tevékenység vagy egyéb eljárás során is alkalmazható.

**5. §** **(1)** A község címere - engedély nélkül - utaló és díszítő jelképként az alábbi esetekben használható és alkalmazható:

1. a Községháza, és az Önkormányzat és intézményei épületein és tanácskozótermeiben,
2. a Képviselő-testület, annak bizottságai vagy a Közös Önkormányzati Hivatal által kiadott kiadványokon,
3. a Képviselő-testület, illetve bizottságai által kiadott díszokleveleken, emléklapokon, emlékplaketteken, jelvényeken, valamint a Képviselő-testület által adományozott kitüntetéseken,
4. Csomád Község Önkormányzata ünnepi rendezvényein, az ezekre kiadott meghívókon,
5. az önkormányzat nemzetközi, hazai települési kapcsolataiban,
6. az önkormányzat zászlaján,
7. a Képviselő-testület bizottságai, a polgármester, az alpolgármester, az önkormányzati képviselők, a jegyző részére készített levélpapíron, ezen személyek által használt bélyegzőkön, valamint a képviselők és a Fóti Közös Önkormányzati Hivatal Csomádi Kirendeltsége dolgozóinak névkártyáin és arcképes igazolványain,
8. a képviselők képviselői minőségükben végzett tevékenysége során,
9. a községbe vezető utak mellett a közigazgatási határnál lévő táblán,
10. a nemzetiségi önkormányzat épületén, tanácskozótermében, általuk kiadott kiadványokon, általuk használt bélyegzőkön.
11. Az (1) bekezdésben nem szereplő esetekben, a címer csak engedéllyel használható.
12. A címert védjegyként használni nem lehet.
13. Az állami és a helyi címer együttes használata esetén az állami címernek - elhelyezésével, méretével - elsőbbséget kell biztosítani. A község címere nem helyettesítheti a Magyarország címerét.

## A címerhasználat engedélyezése

**6. §** **(1)** A címer használatát a polgármester engedélyezi.

**(2)** Az engedély érvényessége szerint szólhat:

1. egyszeri alkalomra,
2. meghatározott mennyiségű termékek, emléktárgyak, jelvények, kiadványok stb. díszítésére,
3. meghatározott időpontig történő felhasználására,
4. visszavonásig.

**(3)** Kereskedelmi vagy reklám célú felhasználás esetén a címer használatáért díjat kell fizetni, melyet kérelem alapján állapít meg a polgármester, de minimum 5.000,-Ft. Befizetése egy összegben a megállapításról szóló határozat kézhezvételétől számított 30 napon belül történik.

(4) A díj Csomád Község Önkormányzat költségvetési bevételét képezi.

(5) A község címerét hiteles alakban, az ábrázolási hűségnek, méretarányoknak és színeknek betartásával szabad használni. A címert csak olyan mértékig szabad kicsinyíteni, hogy ne sértse a hiteles ábrázolást.

(6) A polgármester egyes esetekben engedélyezheti, hogy a címert kizárólag a hordozó tárgy anyagának (fém, fa, bőr, stb.) színében, a heraldika általános szabályainak és színjelzéseinek megtartásával ábrázolják.

(7) A címer elemei önállóan nem alkalmazhatók.

**7. § (1)** A címer használatára vonatkozó kérelemnek tartalmaznia kell:

a) a kérelmező nevét és címét,

b) a címer felhasználásának célját, módját és mennyiségét,

c) a címer előállításának anyagát,

d) a címerrel díszítendő tárgy mintapéldányát,

e) a terjesztés, a forgalomba hozatal módját,

f) a címer használatának időtartamát,

g) a felhasználásárét felelős személy vagy szervezet megnevezését.

(2) A címerhasználat iránti kérelmet illetékmentesen, írásban kell benyújtani a polgármesterhez.

**(3)** A kérelem elbírálásának határideje 15 nap.

**(4)** A címer használatára vonatkozó engedélynek tartalmaznia kell:

1. a jogosult megnevezését, címét, illetve székhelyét,
2. a felhasználás célját, módját, mennyiségét, határidejét,
3. a terjesztés, a forgalomba hozatal módjára és a felhasználásra vonatkozó esetleges kikötéseket,
4. a használatért fizetendő díjat,
5. a felhasználásért felelős személy, vagy szervezet nevét,

f) a felhasználással kapcsolatos egyéb kikötéseket.

(**5**) A kiadott engedélyekről a Fóti Közös Önkormányzati Hivatal Csomádi Kirendeltsége nyilvántartást vezet.

1. **A zászló leírása, használatának köre és módja**

**8. §** A község lobogója vízszintes, világoskék sáv, középen a község címere.



**9. § (1)** A község zászlaja engedély nélkül az alábbi esetekben használható és alkalmazható:

1. a Községháza, és az Önkormányzat és intézményei tanácskozótermeiben, a polgármester, alpolgármester, valamint a jegyző irodájában,
2. a Képviselő-testület és bizottságai ülésein,
3. a Képviselő-testület ülései alkalmával az ülésnek otthont adó épületen, illetve az épület előtti zászlórúdon,
4. Csomád Község Önkormányzatának rendezvényein, ünnepségein,
5. Csomád Község Önkormányzat nemzetközi és hazai településközi kapcsolataiban,
6. nemzeti, helyi gyászesemény alkalmával, a fekete zászlóval együtt.
7. e rendeletnek a Község fellobogózásáról szóló 13. §-ában meghatározott esetekben,

g) a nemzetiségi önkormányzat tanácskozótermében

**10. §** Az állami és a helyi zászló együttes használata esetén az állami zászlónak - elhelyezésével, méretével - elsőbbséget kell biztosítani. A község lobogója a Magyarország zászlaját nem helyettesítheti.

1. **A zászlóhasználat engedélyezése**

**11. §** A zászló használatának engedélyezésére e rendelet címerhasználatra vonatkozó rendelkezéseit kell alkalmazni.

1. **Az engedélyezés visszavonása**

**12. § (1)** A címer vagy a zászló használatát, alkalmazását vagy előállítását nem szabad engedélyezni, a kiadott engedélyt pedig vissza kell vonni, ha a használat vagy forgalomba hozatal módja vagy körülményei a községet vagy a község lakosságának jogait vagy jogos érdekeit sérti.

**(2)** A kiadott engedélyt vissza lehet vonni, ha a felhasználó e rendeletben vagy a részére kiadott engedélyben meghatározott feltételeket, előírásokat megsérti, illetőleg a megállapított határidőre kötelezettségeinek (pl. fizetési kötelezettségének) nem tesz eleget.

1. **A község fellobogózása**

**13. § (1)** A fellobogózás és ünnepi feldíszítés időpontja:

a) Nemzeti vagy állami ünneppé nyilvánított napok (március 15., augusztus 20., október 23., ezen kívül május 1.),

b) az önkormányzat által helyi ünneppé nyilvánított napok,

c) a polgármester a fel lobogózást más ünnepek esetén vagy gyász alkalmával is elrendelheti, egyúttal meghatározhatja a fel lobogózandó közterületeket.

**(2)** Az (1) bekezdés a) és b) pontjában meghatározott napokon az önkormányzat által fenntartott intézményeket, épületeket kell fellobogózni.

**(3)** Az önkormányzati vagy állami tulajdonban álló épületeket a kezelőjük, az egyéb épületeket a tulajdonosuk köteles fellobogózni.

**(4)** Kötelezettek az ünnepeket megelőző nap 12 óráig kötelesek eleget tenni az előírásoknak.

1. **Hatályba léptető rendelkezések**

**14. § (1)** Jelen rendelet kihirdetése napján lép hatályba.

**(2)** E rendelet a belső piaci szolgáltatásokról szóló, az Európai Parlament és a Tanács 2006/123/EK irányelvnek való megfelelést szolgálja.

**(3)** E rendelet hatályba lépésével egyidejűleg hatályát veszti Csomád Község Önkormányzat Képviselő-testületénekCsomád Község címerének és zászlajának alkotásáról és használatáról, valamint az épületek fellobogózásáról szóló 2/2007. (II. 6.) önkormányzati rendelete.

Csomád, 2016. november 21.

**Klement János Dr. Finta Béla**

*polgármester jegyző*

**INDOKOLÁS**

**Általános indokolás**

Jogszabályváltozás miatt a bevezető részének módosítása vált szükségessé. Ez valamint más formai módosítások indokolták új rendelet alkotását.

**Részletes indokolás**

1.§-hoz: A rendelet hatályát határozza meg.

2.§-hoz: A Község jelképeit határozza meg.

3.§-hoz: A Község címerének leírását tartalmazza.

4.-5. §-hoz: A címer használatának szabályait rögzíti.

6.§-7.§-hoz: A címerhasználat engedélyezéséről szól.

8.§-hoz: A Község zászlajának leírását tartalmazza.

9.-10. §-hoz: A zászló használatának szabályait rögzíti.

11.§-hoz: A zászlóhasználatra a címerhasználat szabályait rendeli alkalmazni.

12.§-hoz: A címer és a zászló használatárra kiadott engedély visszavonásának szabályait rögzíti.

13.§-hoz: A Község fellobogózásáról rendelkezik.

14.§-hoz: Hatályba léptető és hatályon kívül helyező rendelkezéseket tartalmaz.

**Előzetes hatásvizsgálati lap**

*(A jogalkotásról szóló 2010. évi CXXX. törvény 17.§-a alapján)*

A tervezett jogszabály tárgya: **Csomád Község Önkormányzat Képviselő-testületének …../2016. (…) önkormányzati rendelete**

**Csomád Község jelképeiről, azok használatáról, és az épületek fellobogózásáról**

1. A tervezett jogszabály valamennyi jelentősnek ítélt hatásai, különösen:

aa)

* Társadalmi hatásai: A tervezett jogszabálynak jelentős társadalmi hatása van.
* Gazdasági hatásai: A tervezett jogszabálynak gazdasági hatása nincs.
* Költségvetési hatásai: A tervezett jogszabálynak költségvetési hatása nincs.

ab)

* Környezeti következményei: A tervezetnek környezeti hatása nincs.
* Egészségi következményei: A tervezett jogszabálynak egészségi következményei nincsenek.
* Adminisztratív terheket befolyásoló hatásai: A tervezett jogszabály az adminisztratív terheket nem növeli.

1. A jogszabály megalkotásának szükségessége, a jogalkotás elmaradásának várható következményei: A jogszabály megalkotása szükséges, tekintettel arra, hogy a tárgyban korábban megalkotott rendelet a magalkotása miatt életbe lépő változások miatt aktualizálni kellett.
2. A jogszabály alkalmazásához szükséges személyi, szervezeti, tárgyi és pénzügyi feltételek: A szükséges személyi, tárgyi és pénzügyi feltételek biztosítottak.